b'\n_START_ARTICLE_\nKorozijske stopni\xc4\x8dke\n_START_PARAGRAPH_\nKorozijske stopni\xc4\x8dke so posebne vrste \xc5\xa1kavnice, ki se vrstijo v obliki kaskad na apnen\xc4\x8dasti kamnini. Vsaka korozijska stopni\xc4\x8dka ima zna\xc4\x8dilno kotanjasto obliko z ravnim dnom, na eni strani pa se odpira v naslednjo, spodnjo kotanjo. Te kotanje imajo med 10 in 30 centimetrov premera. Nastanejo zaradi raztapljanja apnenca na to\xc4\x8dkah, kjer se zadr\xc5\xbeuje voda; ta se na najni\xc5\xbejem mestu kotanje tudi izliva ter na prvi najbli\xc5\xbeji to\xc4\x8dki z nizkim strmcem napravi novo \xc5\xa1kavnico, kar botruje nastanku korozijskih stopni\xc4\x8dk.'